**KLAIPĖDOS MIESTO SAVIVALDYBĖS ADMINISTRACIJA**

**DANĖS-PAJŪRIO IŠPLĖSTINĖS SENIŪNAIČIŲ SUEIGOS**

**PROTOKOLAS**

2017-09-01 Nr. ADM1-255

Posėdis įvyko 2017-08-29. Pradžia 17.00 val.

Posėdžio pirmininkė Elida Mantulova.

Posėdžio sekretorė Renata Razgienė.

Dalyvavo: Aistė Andruškevičiūtė Jaunimo reikalų koordinatorė, Jurgita Činiauskaitė Cetiner Tarptautinių ryšių, verslo plėtros ir turizmo skyriaus vedėja, 8 seniūnaičiai ir 3 bendruomenės atstovas.

(dalyvių sąrašas pridedamas).

DARBOTVARKĖ:

1. Dėl **Danės – Pajūrio** išplėstinės seniūnaičių sueigos organų rinkimo:

1.1. pirmininko;

1.2. pirmininko pavaduotojo;

1.3. sekretoriaus.

2. Dėl prioritetinių vykdytinų ir finansuotinų veiklų įgyvendinant Priemonę patvirtinimo.

3. Dėl maksimalaus lėšų limito vienai paraiškai įgyvendinant Priemonę nustatymo;

4. Dėl paraiškų skaičiaus vienai organizacijai nustatymo.

5. Dėl paraiškų teikimo įgyvendinant Priemonę terminų nustatymo.

6. „Dėl paraiškų teikimo įgyvendinant Priemonę tvarkos pristatymo.

7. Dėl jaunimo garantijų iniciatyvos įgyvendinant projektą „Atrask save“ pristatymo.

8. Kiti klausimai.

Posėdžio pirmininkė Elida Mantulova pristatė dalyvaujančių sueigoje sąrašą. Į sueigą susirinko 10 iš 15 sueigos sąraše esančių asmenų, 8 seniūnaičiai ir 3 bendruomenės deleguoti atstovai. Kadangi į sueigą susirinko daugiau negu pusė, todėl susirinkimas gali įvykti, kvorumas yra ir sprendimai gali būti priimti.

Pristatyta darbotvarkė. (Kalbėjo Elida Mantulova).

Darbotvarkei pritarta vienbalsiai.

1. SVARSTYTA. Dėl išplėstinės Danės –Pajūrio seniūnaičių sueigos organų rinkimo (Kalbėjo Elida Mantulova):

1.1. SVARSTYTA. Dėl išplėstinės seniūnaičių sueigos Danės –Pajūrio pirmininko rinkimo. Siūloma pasisiūlyti arba pasiūlyti kandidatus į išplėstinės Danės –Pajūrio seniūnaičių sueigos pirmininko pareigas. Siūlomas kandidatas į pirmininko pareigas Eimantas Koševoj. Kandidatas trumpai prisistatė. Kviečiama balsuoti už kandidatą į išplėstinės Danės –Pajūrio seniūnaičių sueigos pirmininką Eimantą Koševoj:

BALSAVO:

Už – 10

Prieš –nėra

Susilaikė –nėra

NUTARTA: Išplėstinės Danės –Pajūrio seniūnaičių sueigos pirmininku išrinktas Eimantas Koševoj.

1.2. SVARSTYTA. Dėl Danės – Pajūrio išplėstinės seniūnaičių sueigos pirmininko pavaduotojo rinkimo.

Siūloma pasisiūlyti arba pasiūlyti kandidatus į išplėstinės seniūnaičių sueigos pirmininko pavaduotojo pareigas. Siūlomas kandidatas Antanas Gimbutas atsisakė. Siūlomi kandidatai Vaidas Eičinas ir Diana Stankaitienė sutiko eiti išplėstinės seniūnaičių sueigos pirmininko pavaduotojo pareigas. Kviečiama balsuoti už kandidatą Vaidą Eičiną į išplėstinės Danės–Pajūrio seniūnaičių sueigos pirmininko pavaduotojo pareigas:

BALSAVO:

Už – 6

Prieš –nėra

Susilaikė –nėra

Kiti nebalsavo.

Kviečiama balsuoti už kandidatę Dianą Stankaitienę į išplėstinės Danės–Pajūrio seniūnaičių sueigos pirmininko pavaduotojo pareigas:

BALSAVO:

Už – 3

Prieš –nėra

Susilaikė –nėra

Kiti nebalsavo.

NUTARTA: Seniūnaičių išplėstinės Danės–Pajūrio sueigos pirmininko pavaduotoju išrinktas Vaidą Eičinas, asociacijos „Žolynų gatvės bendruomenė“ deleguotas atstovas.

1.3. SVARSTYTA. Dėl išplėstinės Danės–Pajūrio seniūnaičių sueigos sekretoriaus rinkimo.

Siūloma teikti kandidatūrą į išplėstinės seniūnaičių sueigos sekretoriaus pareigas. Siūloma kandidatė Diana Stankaitienė ir Virginija Jurgilevičienė. Siūlomos kandidatės sutiko eiti išplėstinės seniūnaičių sueigos Danės–Pajūrio sekretoriaus pareigas. Kviečiama balsuoti už kandidatę Dianą Stankaitienę į išplėstinės Danės–Pajūrio seniūnaičių sueigos sekretorės pareigas:

BALSAVO:

Už – 5

Prieš –nėra

Susilaikė –nėra.

Kviečiama balsuoti už kandidatę į išplėstinės Danės–Pajūrio seniūnaičių sueigos sekretorės pareigas Virginiją Jurgilevičienę.

BALSAVO:

Už – 5

Prieš –nėra

Susilaikė –nėra.

Kada balsų skaičius pasidalina po lygiai lemiamas balsas yra sueigos pirmininko. Pirmininko balsas už Virginiją Jurgilevičienę.

NUTARTA: Išplėstinės Danės–Pajūrio seniūnaičių sueigos sekretore išrinkta Virginija Jurgilevičienė.

2. SVARSTYTA. Dėl prioritetinių vykdytinų ir finansuotinų veiklų įgyvendinant Priemonę patvirtinimo. (Kalbėjo Elida Mantulova).

Pagal tvarkos aprašą yra išskirtos šešios tinkamos finansuoti veiklos:

1. socialinė veikla, skirta socialiai pažeidžiamiems bendruomenės nariams ir (ar) grupėms (labdaros ir paramos akcijų organizavimas, senyvo amžiaus, vienišų asmenų, kuriems reikalinga pagalba, lankymas, pagalbos sau nuo priklausomybių ar kitų socialinių problemų kenčiantiems asmenims bei jų artimiesiems grupių organizavimas, renginių ir kitų priemonių, skatinančių socialinę atskirtį patiriančių asmenų ir jų grupių įsitraukimą į bendruomenės gyvenimą, organizavimas);

2. vaikų ir jaunimo užimtumas (renginių, stovyklų ir kitų prasmingo vaikų ir jaunimo laisvalaikio užimtumo veiklų organizavimas, skatinantis asmeninių ir socialinių gebėjimų ugdymą);

3. kultūrinė ir švietėjiška veikla (mokymo (-si) priemonių, skatinančių kūrybiškumą, saviraišką ir vietos gyventojų išprusimą, organizavimas, vietos bendruomenei telkti ir jos tapatybei reikšmingų leidinių leidyba);

4. sporto ir sveikatinimo veikla (sportuojančių gyventojų telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas);

5. bendruomeninė veikla ir kita vietos bendruomenės sutelktumą ir gyvenimo kokybę gerinanti veikla (pilietinių iniciatyvų (bendruomenės forumų), skatinančių vietos gyventojus kelti ir spręsti vietos bendruomenei svarbius klausimus, bendruomenines organizacijas ir vietos valdžios institucijas bendradarbiauti, organizavimas ir savanoriškos veiklos organizavimas);

6. bendruomenės akcijos ir iniciatyvos, skirtos viešųjų erdvių ir aplinkos kokybei gerinti (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio ir rekreacijos vietų tvarkymas ir atnaujinimas, viešo naudojimo patalpų pritaikymas bendruomenės poreikiams) pagal šią priemonės dalį yra numatyta ne daugiau kaip 20 proc. skirtų lėšų ilgalaikiam materialiniam turtui įsigyti nuo projektui įgyvendinti skirtos sumos.

Iš viso yra 6 priemonių sritys. Kviečiama diskusijai. 2017 m. Danės-Pajūrio išplėstinei sueigos teritorijai yra numatyta iš viso 76 860 Eur lėšų suma. Iš to skaičiaus Danės teritorijai – 40 106 Eur ir Pajūrio teritorijai – 36 754 Eur. Per kelis mėnesius reikia numatyti kokios ir kokia apimtimi bus pateiktos paraiškos, įvertinti paraiškas ir per tuos kelis mėnesius įgyvendinti numatytas finansuotinas veiklas. 2017-08-18 vykusioje išplėstinėje Baltijos-Marių seniūnaičių sueigoje buvo nutarta neprioretizuoti šių metų veiklos sričių. Eimantas Koševoj siūlo neprioretizuoti veiklos sričių. Kviečiama balsuoti už tai, kad neprioretizuoti šių metų veiklos sričių.

BALSAVO:

Už – 9

Prieš –nėra

Susilaikė –1.

NUTARTA: neprioretizuoti šių metų finansuotinų veiklos sričių.

3. SVARSTYTA. Dėl maksimalaus lėšų limito vienai paraiškai įgyvendinant Priemonę nustatymo (Kalbėjo Elida Mantulova).

Kviečiama sueigos dalyvius teikti pasiūlymus šiai sueigai dėl maksimalaus lėšų limito dydžio nustatymo vienai paraiškai. Siūlomi trys pasiūlymai dėl maksimalios lėšų limito sumos 5000 eurų ir 3500 eurų. Andrius Petraitis pasiūlė neriboti lėšų limito sumos. Siūlomi trys pasiūlymai dėl maksimalios lėšų limito sumos 3500 eurų, 5000 eurų ir neriboti lėšų limito sumos. Kviečiama balsuoti už tai, kad maksimali lėšų limito suma vienai paraiškai būtų nustatyta ne daugiau kaip 3500 eurų.

BALSAVO:

Už –nėra

Prieš –nėra

Susilaikė –nėra.

Kviečiama balsuoti už tai, kad maksimali lėšų limito suma vienai paraiškai būtų nustatyta ne daugiau kaip 5000 eurų.

BALSAVO:

Už –5

Prieš –nėra

Susilaikė –nėra.

Kviečiama balsuoti už tai, kad nebūtų nustatomas limitas vienai paraiškai.

BALSAVO:

Už –5

Prieš –nėra

Susilaikė –nėra.

Sprendimo priėmimą nulemia pirmininko balsas. Pirmininkas balsavo už tai, kad nebūtų nustatomas limitas vienai paraiškai.

NUTARTA: nenustatyti maksimalaus lėšų limito vienai paraiškai.

4. SVARSTYTA. Dėl paraiškų skaičiaus vienai organizacijai nustatymo. (Kalbėjo Elida Mantulova). Trumpai pristatytas klausimas diskutuotas 2017-08-28 išplėstinėje Baltijos–Marių sueigoje, dėl paraiškų skaičiaus vienai organizacijai nustatymo. Kviečiama balsuoti už tai, kad vienai organizacijai leidžiama teikti po vieną paraišką į vieną finansuojamą sritį ne daugiau 6 paraiškų.

BALSAVO:

Už –8

Prieš –nėra

Susilaikė –2.

NUTARTA: kad vienai organizacijai leidžiama teikti po vieną paraišką ne daugiau 6 paraiškų į vieną finansuojamą sritį.

5. SVARSTYTA. Dėl paraiškų teikimo įgyvendinant Priemonę terminų nustatymo. (Kalbėjo Elida Mantulova).

Trumpai pristatytas klausimas diskutuotas 2017-08-28 išplėstinėje Baltijos–Marių sueigoje, dėl paraiškų teikimo įgyvendinant Priemonę terminų nustatymo. Yra pasiūlymas paraiškos teikimo terminą nustatyti dvi savaites ir paraiškos teikimo terminą nustatyti 3 savaites. Kviečiama balsuoti, kad nustatyti paraiškų teikimo terminą tris savaites, 21 kalendorinę dieną.

BALSAVO:

Už – 10

Prieš –nėra

Susilaikė –nėra

NUTARTA: Pritarta vienbalsiai paraiškų teikimo terminą nustatyti tris savaites, 21 kalendorinę dieną.

6. SVARSTYTA. Dėl paraiškų teikimo įgyvendinant Priemonę tvarkos pristatymo (Kalbėjo Aistė Andruškevičiūtė).

Buvo pristatyta „Paraiškų teikimo įgyvendinant nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „remti bendruomeninę veiklą savivaldybėse“ tvarka. Informacija išklausyta.

7. SVARSTYTA. Dėl jaunimo garantijų iniciatyvos įgyvendinant projektą „Atrask save“ pristatymo. (kalbėjo Kristina Aligevičiūtė).

Informacija išklausyta.

8. SVARSTYTA. Kiti klausimai.

Kitų klausimų pateikta nebuvo.

Aistė Andruškevičiūtė padėkojo už produktyvų darbą visiems dalyvavusiems. Sueiga baigta.

|  |  |
| --- | --- |
|  |  |

Posėdžio pirmininkė Elida Mantulova

Posėdžio sekretorė Renata Razgienė